ශ්‍රී ලංකාව තුළ වෙනම ‍රාජ්‍යයක් බිහි කිරීම ඉලන්ෙෙග තමිල් අරසු කච්චි (අයි.ටී.ඒ.කේ.) දේශපාලන පක්ෂයේ ප්‍රධාන අරමුණක් බවත් එම පක්ෂය ආණ්ඩුක්‍රම ව්‍යවස්ථාවේ 6 වැනි සංශෝධනයේ 4 සහ 5 වැනි ව්‍යවස්ථාවන්ට යටත් වන දේශපාලන පක්ෂයක් බවත් ප්‍රකාශ කරන්නැයි ඉල්ලමින් කැලණිය, පොල්හේනේ පදිංචි එච්.කේ.ඩී.චන්ද්‍රසෝම මහතා ශ්‍රේෂ්ඨාධිකරණය හමුවේ පසුගියදා විශේෂ පෙත්සමක් ගොනු කළේය.ලියාපදිංචි ඕනෑම දේශපාලන පක්ෂයක් හෝ සංවිධානයක් ශ්‍රී ලංකාව තුළ වෙනම රාජ්‍යයක් බිහි කිරීම එහි එක් අරමුණක් ලෙස සලකන්නේ නම් එම පක්ෂයේ ලේකම්වරයාට හෝ වෙනත් බලධාරින්ට එරෙහිව ශ්‍රේෂ්ඨාධිකරණය හමුවේ නඩු පැවරීමට ආණ්ඩු ක්‍රම ව්‍යවස්ථාවේ 6 වැනි සංශෝධනයේ 4 වැනි ව්‍යවස්ථාව අනුව නිතීමය ප්‍රතිපාදන පවතින බව පෙත්සම්කරු සඳහන් කරයි..අයි.ටී.ඒ.කේ. පක්ෂයේ ලේකම් මාවෙයි සේනාධිරාජා ,මැතිවරණ කොමසාරිස් මහින්ද දේශප්‍රිය මහත්වරුන් සහ නීතීපතිවරයා වගඋත්තරකරුවන් කරමින් පෙත්සම ඉදිරිපත් කර තිබේ.ශ්‍රී ලංකාව තුළ වෙනම රාජ්‍යයක් පිහිටුවීම ඔවුන‍්ගේ අරමුණක් බව අයි.ටී.ඒ.කේ. පක්ෂ ව්‍යවස්ථාවේ පැහැදිලිවම දක්වා ඇති බවත් පක්ෂයට නීතිමය පිළිගැනීමක් ලබා දෙන ලියවිල්ල පක්ෂ ව්‍යවස්ථාව බවත් පෙත්සම්කරු සඳහන් කරයි.එම පක්ෂයේ ව්‍යවස්ථාවේ පිටපතක් මැතිවරණ කොමසාරිස්වරයාටත් ලබා දී ඇතැයි සඳහන් කරන පෙත්සම්කරු දෙමළ කතා කරන ජනතාව වෙනුවෙන් ස්වයං තීරණ ගැනීමේ අයිතිය ඇති දේශපාලන,ආර්ථික,සංස්කෘතික වශයෙන් නිදහස් රාජ්‍යයක් බිහි කිරීම පක්ෂයේ අරමුණක් බව එම පක්ෂ ව්‍යවස්ථාවේ සඳහන් වන බව පවසයි.ජාත්‍යන්තර නිතීයේ සංකල්පය අනුව ස්වයං තිරණ ගැනීමේ අයිතිය යනු පුද්ගලයන් සිය දේශපාලන තත්ත්වය ආර්ථික ,සමාජයිය ,සංස්කෘතික සංවර්ධනයක් ඔවුන්ට සුදුසු යැයි සිතෙන ලෙස සාක්ෂාත් කර ගැනීම බවද පෙත්සම්කරු සඳහන් කරයි..